Тыбурон

Тыбурон () — востраў у Каліфанійскім заліве. Адміністрацыйна належыць да мексіканскага штата Санора. Плошча - 1201 км². Незаселены.

 Геаграфія і прырода 
Востраў Тыбурон месціцца на ўсходзе Каліфарнійскага заліва ў 1668 км на паўночны захад ад Мехіка, аддзелены вузкім пралівам (2,6 км) ад мацерыковай часткі Мексікі. Даўжыня з поўначы на поўдзень — 52,7 км. Найбольшая шырыня — 33,4 км. Для вострава характэрныя пустынныя пагорыстыя пейзажы. У цэнтры ўзвышаецца горны хрыбет да 1450 м.

Паверхня вострава Тыбурон пакрыта рэдкімі зараснікамі хмызнякоў, травы і кактусаў. Наземная фаўна прадстаўлена аленямі, баранамі, лісамі і каётамі. На Тыбуроне гняздуюцца птушкі.

 Гісторыя 
У мінулым востраў Тыбурон быў населены індзейцамі, якія займаліся рыбалоўствам і паляваннем. У 1749 г. яны былі гвалтоўна пераселены іспанцамі на мацярык. Востраў часцяком наведвалі рыбакі і кантрабандысты, але сталых паселішчаў не стваралі. У другой палове XX ст. мексіканскія прадпрымальнікі арганізавалі на Тыбуроне буйную авечкагадоўчую гаспадарку. Аднак у 1963 г. востраў быў абвешчаны запаведным. У наш час мае статус біясфернага запаведніка.

 Спасылкі 
 Isla del Tiburón 
 Instituto Nacional de Ecología 

Катэгорыя:Астравы Ціхага акіяна
Катэгорыя:Астравы Мексікі
Катэгорыя:Незаселеныя астравы
Тыбурон